Satara

Satara on Intian Maharashtran osavaltiossa sijaitseva noin 120 000 asukkaan kaupunki, joka toimii samannimisen piirikunnan hallinnollisena keskuksena. Kaupunki on toiminut Marathivaltakunnan pääkaupunkina historiansa aikana. Shivaji valloitti Sataran ja Paralin linnoitukset vuonna 1663. Nykyisen Sataran piirikunnan alue oli kukkulaista ja sitä peittivät tiheät metsät, minkä vuoksi Shivaji rakennutti alueelle useita linnoituksia. Kaupungin nimi on peräisin marathinkielisestä sanasta satara, joka tarkoittaa seitsemäätoista, koska Sataran linnoituksella oli 17 muuria. Britit ottivat alueen haltuunsa vuonna 1848, jonka jälkeen he korjauttivat linnoitusta. Sataran linnoitus oli brittien sotilastukikohta sepoykapinan aikana.

Intian vuoden 2011 väestönlaskennassa Sataran väkiluku oli 120 195 henkeä. Asukkaista melkein 80 prosenttia on uskonnoltaan hindulaisia ja 14 % muslimeita. Buddhalaiset muodostavat neljän prosentin suuruisen vähemmistön. Väestöstä 4 570 asuu slummialueella.

 Lähteet 

 Aiheesta muualla 

Luokka:Maharashtran kaupungit